Den Vest-Sjællandske Avis, 1824-12-20
Det Russiske Blad Conservateuren indeholder følgende: Finantsministeren giør det sig til Pligt at berolige Publikum om Følgerne af Oversvømmelsen den 19de med Hensyn til det Tab, som Skatkammeret og Handelstanden have lidt ved denne overordentlige Begivenhed. Tabet saavel af tilintetgjorte som beskadigede Varer paa Børsen og dens Omgivelser, ligesom i private Magaziner er vistnok betydeligt, dog har Tabet i det heele langt fra ikke angrebet vor Handelsvelfærd saa meget, som man naturligviis i Begyndelsen havde Grund til at befrygte. Hovedtabet bestaaer i Sukker, Salt, Hamp og Potaske, hvis Storhed ikke endnu kan nøiagtig beregnes: Sukkeret anslaaes med Sandsynlighed til 300,000 Pud. Det tabte Salt anslaaes til omtrent samme Qvantitet. Desuagtet er deringen væsentlig Mangel at befrygte, da endnu store Reserve=Magaziner ere i Behold. Af 600,000 Pud Magazin=Hamp er en stor Deel bleven beskadiget. Beløbet af den beskadigede Potaske er langt fra ikke saa stor, kun faae Handelskibe have lidt Skade i Cronstadt; nogle ere vel strandede, andre have faaet Haverie paa Søen; men der mangler endnu nøiagtige Efterretninger derom. Den Skade, som Bygningerne i Hovedstaden have lidt indskrænker sig, naar et vist Antal af smaae Træehuse undtages, som Vandet har aldeles drevet bort, til Tabet af forskiellige Huusgeraad og Levnetsmidler og Tilintetgjørelsen af næsten alle Kakkelovne og Bagerovne i Kielder=Etagen; en vistnok ubehagelig Omstændighed paa denne Aarstid. Bolværkerne, Kanalerne og Landeveiene ere ikke blevne meget beskadigede, naar man undtager nogle Træebroer; uagtet det Tab, som nogle Fabrikker, Bryggerier, og Sukkersyderier have lidt, have de dog igien begyndt paa deres sædvanlige Arbeider. - Dette er i Korthed Skildringen af det individuelle Tab; Skatkammerets Tab er ikke nær saa stort. Det bestaaer fornemmelig i det tabte Brændeviin, som anslaaes til 1 Million Rubler, i det ødelagte Brændeforraad og i andre Artikler af ringere Bærdie, foruden Beskadigelsen paa de offentlige Bygninger, men Toldvæsenet i Petersborg vil lide et Tab paa fleere Millioner, som kommer deraf, at endeel af de Sukkere, som ere bleven ødelagte vare endnu ikke blevne fortoldede. Af alt dette giver sig tilkiende, at den vistnok beklagelsesværdige Oversvømmelse den 19de som har kostet 500 (formodentlig en Trykfeil Mennesker Livet, dog ikke har frembragt nogen skadelig Virkning paa vor Handel eller paa Jndvaanernes almindelige Velstand i St. Petersborg. Ganske anderledes skildres derimod Ødelæggelsen i den Königsberger Avis hvori det hedder: at alle Datscher, alle Landsbyer og selv Keiserens Lystslotte i Omegnene ere ødelagte eller bleve endog bortskyllede af Vandets Voldsomhed. Den pragtfulde Jndfatning af Neva-Strømmen, som bestod af collosalske Granitblokke og som syntes at være et Værk for Evigheden ere blevne sønderslagne eller kastede imellem hinanden. Endeel af Staden, som kaldes den Petersborger Side og som tilforn var beboet af 30 til 40000 Mennesker er nu bleven til en øde Steppe. Alle Fabriker i og omkring Staden ere tilintetgjorte. (Dette er nok for meget sagt). En eeneste Kiøbmand ved Navn Stieglitz har lidt et Tab af Sukker paa 300,000 Rubler og hans heele Tab beløber sig til 2 Millioner Banko Rubler. De store Anlæg fra Peter den Stores Tid ere blevne tildeels tilintetgjorte og i det mindste beskadigede. Jndtil den 24de ere 11000 Mennesker blevne angivne for Politiet som Døde, men endnu betydeligere end dette er Antallet paa de savnede Personer, hvis Skjebne man endnu er uvidende om. Der er indtruffen nu siden en Frost fra 5 til 7 Grader, som vel er til Fordeel for at forhindre den skadelige Uddunstning af Ligene; thi Heste, Køer, Hunde, Katte og Cadavere af alleslagebleve den følgende Dag fundne i tusindeviis paa Gaderne og i Kanalerne; men et skrækkeligt Onde er denne Frost for de stakkels Mennesker der igien maa beboe deres Huse, hvilke neppe ere blevne befriede for Vandet og det vil sikkkert have frygtelige Ødelæggelser ved Sygdomme tilfølge. mange Gader ere der fremkomne Gruber, saa store, at en Kareth med 4 Heste kunde nedsynke deri. Hvorledes Uveiret har raset paa det flade Land og i Skovene kan man slutte sig til deraf, at en druknet Ulv fandtes i Sommerhaven midt i Staden.